**Slovenská záručná a rozvojová banka, a. s.**

vyhlasuje

**V Ý Z V U**

na predloženie ponuky podľa § 117 zákona č. 343/2015 Z .z. o verejnom obstarávaní a o zmene a doplnení niektorých zákonov v znení neskorších predpisov (ďalej aj ako „**ZVO**“ alebo „**zákon o verejnom obstarávaní**“)

Na predmet zákazky:

**Podpora a rozvoj IS ŠFRB pre potreby Slovenskej záručnej a rozvojovej banky, a. s.**

Bratislava, 3.1.2023

# POKYNY PRE ZÁUJEMCOV

## Všeobecné informácie

### **Identifikácia verejného obstarávateľa**

Názov: Slovenská záručná a rozvojová banka, a. s.

Sídlo: Štefánikova 27, Bratislava - mestská časť Staré Mesto 811 05

Štát: Slovenská republika

IČO: 00 682 420

DIČ: 2020804478

Zastúpený: Mgr. Bc. Peter Dávid, MBA – predseda predstavenstva

 Ing. Roland Štadler -podpredseda predstavenstva

Kontaktná osoba pre predmetnú zákazku:

Meno: Mgr. Eva Jurišová

Tel.: +421 2 57 292 298

e-mail: eva.jurisova@szrb.sk

 (ďalej aj ako „**verejný obstarávateľ**“ alebo „**SZRB**“ alebo „**banka**“)

### **Predmet súťaže:** Zákazka na poskytnutie služieb

### **Názov súťaže:**„**Podpora a rozvoj IS ŠFRB pre potreby Slovenskej záručnej a rozvojovej banky, a. s.**“

### **Opis predmetu zákazky:**

Predmetom zákazky sú služby podpory a rozvoja IS ŠFRB. Bližšia špecifikácia opisu predmetu zákazky je uvedená v prílohe č. 5 – Opis predmetu zákazky.

### **CPV kód**

### Hlavný kód:

72250000-2 Služby týkajúce sa podpory systému

72243000-0 Programovanie

### **Predpokladaná hodnota zákazky:** 69.120 € bez DPH

Predpokladaná hodnota zákazky zároveň predstavuje **maximálnu výšku zdrojov** Verejného obstarávateľa na plnenie v rámci tejto zákazky.

Verejný obstarávateľ si vyhradzuje právo neuzatvoriť zmluvu s úspešným uchádzačom v prípade, ak cenová ponuka úspešného uchádzača bude vyššia ako stanovená maximálna výška zdrojov.

### **Typ zmluvy**

Zmluva o poskytovaní podpory a služieb k softvérovému produktu

### **Miesto plnenia:**

 Budova Slovenskej záručnej a rozvojovej banky, a. s. na Štefánikovej 27 v Bratislave alebo z pracoviska úspešného uchádzača vzdialenou formou.

### **Zdroj finančných prostriedkov, podmienky financovania**

Predmet zákazky bude financovaný z vlastných zdrojov verejného obstarávateľa. Splatnosť faktúry je 14 dní od jej preukázateľného doručenia verejnému obstarávateľovi. Faktúra musí obsahovať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. Ak faktúra nebude obsahovať všetky náležitosti daňového dokladu, alebo ak nebude po stránke vecnej či formálnej správne vystavená, bude vrátená na doplnenie alebo prepracovanie a nová lehota splatnosti začne plynúť dňom doručenia správne doplnenej alebo prepracovanej faktúry. Verejný obstarávateľ neposkytuje preddavok ani zálohovú platbu.

### **Vysvetľovanie a doplnenie podkladov**

### Komunikácia medzi vyhlasovateľom Výzvy a uchádzačmi prebieha výhradne prostredníctvom elektronického nástroja JOSEPHINE.

###

## Príprava ponuky

### **Vyhotovenie ponuky**

### Doklady a dokumenty tvoriace obsah ponuky, požadované vo Výzve musia byť v ponuke predložené vo forme scanov originálov alebo kópií týchto dokladov.

### Uchádzači vo svojej ponuke označia, ktoré informácie sú obchodným tajomstvom alebo dôvernými informáciami.

### **Náklady na vypracovanie ponuky**

### Všetky náklady spojené s vypracovaním a predložením ponuky sú výlučne výdavkami uchádzača. Verejný obstarávateľ nebude zodpovedný a ani neuhradí žiadne výdavky alebo straty akéhokoľvek druhu vynaložené uchádzačom v súvislosti s vypracovaním ponuky.

### **Jazyk ponuky**

### Celá ponuka a ďalšie doklady a dokumenty sa predkladajú v štátnom (slovenskom) jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho (slovenského) jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

### **Mena a ceny uvádzané v ponuke**

### Uchádzačom navrhovaná zmluvná cena bude vyjadrená v mene Euro. Všetky sumy uvedené v ponuke, vo formulároch a v iných dokumentoch musia byť vyjadrené v mene Euro.

### Ceny za predmet zákazky musia byť stanovené podľa zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon Národnej rady Slovenskej republiky č.18/1996 Z. z. o cenách v znení neskorších predpisov.

### Ak uchádzač je platiteľom dane z pridanej hodnoty (ďalej len „DPH“), navrhované zmluvné ceny uvedie:

* cena bez DPH,
* výška DPH,
* cena vrátane DPH.

### Ak uchádzač nie je platiteľom DPH, na skutočnosť, že nie je platiteľom DPH, upozorní označením **„Nie som platiteľom DPH“**.

### Všetky ceny uvedené v ponuke sú konečné a pre uchádzača záväzné počas celej platnosti ponuky.

### Uchádzač musí v Prílohe č. 4 - Návrh na plnenie kritérií uviesť jednotkové ceny ako aj celkovú cenu v Eur bez DPH, výšku DPH a cenu v Eur s DPH, v prípade, že je platcom DPH. Ak uchádzač nie je platcom DPH, uvedie jeho ponukovú cenu celkom. Cena musí byť kladný, nenulový údaj. Všetky ceny uchádzač uvedie zaokrúhlené na dve desatinné miesta.

### Ak sa uchádzač stane počas platnosti zmluvy platcom DPH, nebude to mať vplyv na konečnú zmluvnú cenu pre verejného obstarávateľa.

### Ponúknutá cena bude počas trvania zmluvy maximálna a bude obsahovať všetky náklady úspešného uchádzača potrebné na splnenie predmetu zákazky.

### **Ponuková cena**

### Je výhradnou povinnosťou uchádzača, aby si dôsledne preštudoval túto Výzvu a všetky dokumenty poskytnuté verejným obstarávateľom, ktoré môžu akýmkoľvek spôsobom ovplyvniť cenu a charakter ponuky. Navrhovaná cena musí byť stanovená podľa platných právnych predpisov. V prípade, že uchádzač bude úspešný, nebude akceptovaný žiadny nárok uchádzača na zmenu ponukovej ceny z dôvodu chýb a opomenutí jeho povinností.

### **Obsah ponuky**

### Vyplnený formulár **„Všeobecné informácie o uchádzačovi“** uvedený v **Prílohe č. 1** tejto Výzvy.

### **Zoznam dôverných informácii** v zmysle **Prílohy č. 2** tejto Výzvy.

### **Splnenie podmienok účasti** v zmysle **bodu 22** a **Prílohy č. 3** tejto Výzvy.

### Vyplnený formulár **„Návrh na plnenie kritérií“** podľa **Prílohy č. 4** tejto Výzvy, vypracovaný podľa bodu 21. Výzvy.

1. **Čestné vyhlásenie o neexistencii konfliktu záujmov** v zmysle **Prílohy č. 6** tejto Výzvy.
2. **Čestné vyhlásenie o splnení požiadaviek** na predmet zákazky uvedených **v Prílohe č. 5** tejto Výzvy podľa **prílohy č. 7 tejto výzvy**.
3. Uchádzač predloží **podpísaný návrh zmluvy, ktorý tvorí prílohu č. 8 tejto výzvy.** Návrh zmluvy musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch. Uchádzač musí poskytnúť verejnému obstarávateľovi súčinnosť tak, aby zmluva bola podpísaná uchádzačom do 5 pracovných dní od odoslania oznámenia o úspešnosti ponuky, inak si verejný obstarávateľ vyhradzuje právo zmluvu neuzatvoriť a vyzvať na súčinnosť ďalšieho uchádzača v poradí.

## Predkladanie ponúk

### **Predloženie ponuky**

### Uchádzač predloží ponuku písomne v elektronickej forme prostredníctvom systému JOSEPHINE. (<https://josephine.proebiz.com/sk/>). Počas lehoty na predkladanie ponúk môže uchádzač meniť svoju ponuku, resp. časť svojej ponuky v JOSEPHINE.

### V prípade, že subjekt ešte nie je zaregistrovaný v privátnej zóne na portáli, pre účasť na elektronickom verejnom obstarávaní resp. komunikáciu v systéme JOSEPHINE a pre elektronické predkladanie ponuky prostredníctvom systému JOSEPHINE, je potrebné vykonať registráciu subjektu v privátnej zóne. V prípade predloženia ponuky alebo podania žiadosti o vysvetlenie výzvy a iných dokumentov k zákazke, záujemca pri konkrétnej zákazke kliknutím na jednu z možností („Predložiť ponuku“ alebo „Položiť otázku“) bude presmerovaný do privátnej zóny, kde po prihlásení sa do svojho užívateľského konta bude môcť predložiť ponuku alebo podať žiadosť o vysvetlenie k tejto konkrétnej zákazke.

### Uchádzačom môže byť fyzická alebo právnická osoba vystupujúca voči verejnému obstarávateľovi samostatne alebo skupina fyzických/právnických osôb vystupujúcich voči verejnému obstarávateľovi spoločne, pričom takáto osoba (v prípade skupiny osôb vedúci člen skupiny) musí byť zaregistrovaná a schválená pre zadávanie tejto zákazky v systéme JOSEPHINE.

### Právnická osoba, ktorej zakladateľ, člen alebo spoločník je politická strana alebo politické hnutie, sa verejnej súťaže nesmie zúčastniť. Ak ponuku predloží takáto právnická osoba, nebude možné takúto ponuku zaradiť do vyhodnotenia a bude vylúčená z verejného obstarávania (podľa § 20 ods. 5 zákona č. 85/2005 Z. z. o združovaní v politických stranách a v politických hnutiach nesmie byť právnická osoba, ktorej zakladateľ, člen alebo spoločník je strana alebo hnutie, uchádzačom pri získavaní zákaziek vo verejnom obstarávaní).

### Uchádzač môže predložiť iba jednu ponuku.

**16. Rozdelenie predmetu zákazky na** **časti:**

Uchádzač predloží ponuku na celý predmet zákazky.

### **17. Variantné riešenia**

### Predloženie variantného riešenia sa neumožňuje. Ak súčasťou ponuky bude variantné riešenie, bude sa naň hľadieť, akoby nebolo predložené.

### **18. Lehota na predkladanie ponúk**

### Ponuky sa predkladajú v lehote na predkladanie ponúk. Lehota na predkladanie ponúk je stanovená do **13.1.2023 do 13:00 hod.**

### **19. Lehota viazanosti ponuky**

Uchádzač je viazaný svojou ponukou v lehote viazanosti ponúk, ktorá je stanovená verejným obstarávateľom do **31.3.2023.**

##

## Vyhodnotenie ponúk

### **20. Hodnotenie ponúk**

Platnou ponukou je ponuka, ktorá neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými v týchto podkladoch a neobsahuje také skutočnosti, ktoré sú v rozpore so všeobecne záväznými právnymi predpismi.

Verejný obstarávateľ hodnotí ponuky podľa kritérií na hodnotenie ponúk uvedených v bode 21. Výzvy.

### **21. Kritériá na hodnotenie ponúk**

Verejný obstarávateľ bude vyhodnocovať ponuky podľa § 44 ods. 3 písm. c) zákona o verejnom obstarávaní na základe najnižšej ceny.

**Postup pri vyhodnotení ponúk**

Kritériom na vyhodnotenie ponúk je najnižšia cena s DPH za celý predmet zákazky – **Príloha č. 4** – Návrh na plnenie kritérií.

Celková cena za poskytnutie služby musí byť stanovená ako konečná pre verejného obstarávateľa, vrátane všetkých nákladov (priame aj nepriame náklady vrátane dopravy). Uchádzač zahrnie do ceny všetky náklady a poplatky súvisiace s dodaním predmetu zákazky v zmysle požiadaviek uvedených v tejto Výzve.

### **22. Splnenie podmienok účasti uchádzačov**

Uchádzač doloží čestné vyhlásenie formou **Prílohy č. 3,** že spĺňa podmienky účasti osobného postavenia:

* § 32 ods. 1 písm. e) ZVO - je oprávnený dodávať tovar, uskutočňovať stavebné práce alebo poskytovať službu, ktorá tvorí predmet zákazky a
* § 32 ods. 1 písm. f) ZVO - nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

### **23. Vyhodnotenie splnenia podmienok účasti a vyhodnotenie požiadaviek na predmet zákazky**

Verejný obstarávateľ posudzuje splnenie podmienok účasti a splnenie požiadaviek na predmet zákazky v súlade s touto Výzvou u uchádzača, ktorý sa podľa kritérií na vyhodnotenie ponúk umiestnil na prvom mieste.

Verejný obstarávateľ vyhodnotí ponuku z hľadiska splnenia požiadaviek na predmet zákazky a v prípade pochybností overí správnosť informácií a dôkazov, ktoré uchádzač poskytol.

Ak verejný obstarávateľ identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

Verejný obstarávateľ písomne požiada uchádzača o vysvetlenie alebo doplnenie predložených dokladov, ak z predložených dokladov nemožno posúdiť ich platnosť alebo splnenie podmienky účasti. Ak verejný obstarávateľ neurčí dlhšiu lehotu, uchádzač doručí vysvetlenie alebo doplnenie predložených dokladov do dvoch pracovných dní od dňa doručenia žiadosti.

Verejný obstarávateľ vylúči zo súťaže uchádzača, ak budú naplnené skutočnosti:

1. uchádzač nedoručí písomné vysvetlenie ponuky na základe požiadavky verejného obstarávateľa do dvoch pracovných dní odo dňa doručenia žiadosti o vysvetlenie, ak verejný obstarávateľ neurčí dlhšiu lehotu,
2. uchádzačom predložené vysvetlenie ponuky nie je svojim obsahom v súlade s požiadavkou podľa bodu 22.,
3. predložil neplatné doklady; neplatnými dokladmi sú doklady, ktorým uplynula lehota platnosti,
4. poskytol informácie alebo doklady, ktoré sú nepravdivé alebo pozmenené tak, že nezodpovedajú skutočnosti,
5. ponuka nespĺňa požiadavky na predmet zákazky,
6. nesplnil podmienky účasti.

V prípade ak uchádzač, ktorý podľa kritérií na vyhodnotenie ponúk sa predbežne umiestnil na prvom mieste bude vylúčený, verejný obstarávateľ vyhodnocuje splnenie podmienok účasti a splnenie požiadaviek na predmet zákazky u ďalších uchádzačov na základe poradia stanoveného na základe kritérií na vyhodnotenie ponúk, až kým neurčí úspešného uchádzača.

V prípade, ak ani jeden uchádzač nesplní podmienky účasti a požiadavky na predmet zákazky, verejný obstarávateľ ukončí obstarávanie bez výberu úspešného uchádzača.

## Prijatie ponuky

Komunikácia medzi verejným obstarávateľom a úspešnými uchádzačmi bude prebiehať v slovenskom, prípadne v českom jazyku prostredníctvom elektronického nástroja JOSEPHINE.

### **24. Uzavretie zmluvy**

S úspešným uchádzačom, ktorého ponuka bola prijatá, bude uzavretá zmluva podľa bodu 5. tejto výzvy, ktorej návrh tvorí prílohu č. 8 tejto výzvy.

Verejný obstarávateľ si vyhradzuje právo odmietnuť všetky predložené ponuky a ukončiť verejné obstarávanie bez výberu.

Verejný obstarávateľ neposkytuje preddavky, ani zálohové platby.

## Ďalšie informácie

### **25. Dôvernosť procesu obstarávania**

Informácie týkajúce sa preskúmania, vysvetľovania a vyhodnocovania, vzájomného porovnania ponúk a odporúčaní prijatia ponúk sú dôverné. Zodpovedné osoby nesmú/nebudú počas prebiehajúceho procesu vyhlásenej súťaže poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám.

Informácie, ktoré uchádzač v ponuke označí za dôverné alebo za obchodné tajomstvo, nebudú zverejnené alebo inak použité bez predchádzajúceho súhlasu uchádzača, pokiaľ uvedené nebude v rozpore so všeobecne záväznými právnymi predpismi.

# PRÍLOHA Č. 1

## VŠEOBECNÉ INFORMÁCIE O UCHÁDZAČOVI

|  |  |
| --- | --- |
| Obchodné meno alebo názov uchádzača*úplné oficiálne obchodné meno alebo názov uchádzača* |  |
|  |  |
| Názov skupiny dodávateľov*vyplňte v prípade, ak je uchádzač členom skupiny dodávateľov, ktorá predkladá ponuku* |  |
|  |  |
| Sídlo alebo miesto podnikania uchádzača*úplná adresa sídla alebo miesta podnikania uchádzača* |  |
|  |  |
| IČO |  |
|  |  |
| Právna forma |  |
|  |  |
| Zápis uchádzača v Obchodnom registri*označenie Obchodného registra alebo inej evidencie, do ktorej je uchádzač zapísaný podľa právneho poriadku štátu, ktorým sa spravuje* |  |
|  |  |
| Štát*názov štátu, podľa právneho poriadku ktorého bol uchádzač založený* |  |
|  |  |
| Zoznam osôb oprávnených konať v mene uchádzača | meno a priezvisko |  |
|  |
|  |
|  |
| Kontaktné údaje uchádzača*pre potreby komunikácie s uchádzačom*  |  |
| Kontaktná adresa: |  |
|  |  |
| Meno a priezvisko kontaktnej osoby |  |
| Telefón |  |
| E-mail |  |
| V....................................., dňa ................ | ..................................................meno, funkcia |

# PRÍLOHA Č. 2

## ZOZNAM DÔVERNÝCH INFORMÁCIÍ

**Uchádzač/skupina dodávateľov:**

**Obchodné meno:**

**Adresa spoločnosti:**

**IČO:**

Dolu podpísaný zástupca uchádzača týmto čestne vyhlasujem, že naša ponuka predložená v rámci Výzvy na predmet zákazky „**Podpora a rozvoj IS ŠFRB pre potreby Slovenskej záručnej a rozvojovej banky, a. s.**“ vyhlásenej verejným obstarávateľom Slovenská záručná a rozvojová banka, a. s. so sídlom Štefánikova 27, Bratislava - mestská časť Staré Mesto 811 05 :

**[ ]** neobsahuje žiadne dôverné informácie, alebo

**[ ]** obsahuje dôverné informácie, ktoré sú v ponuke označené slovom „DÔVERNÉ“, alebo

**[ ]** obsahuje nasledovné dôverné informácie:

|  |  |  |
| --- | --- | --- |
| **P. č.** | **Názov dokladu** | **Strana ponuky** |
| 1 |  |  |
| 2 |  |  |
| 3 |  |  |

|  |  |
| --- | --- |
| V ........................., dňa ............... | .............................................................meno a priezvisko, funkciapodpis[[1]](#footnote-1) |

# PRÍLOHA Č. 3

## ČESTNÉ VYHLÁSENIE K PREUKÁZANIU SPLNENIA PODMIENOK ÚČASTI

 **Uchádzač/skupina dodávateľov:**

**Obchodné meno:**

**Adresa spoločnosti:**

**IČO:**

Dolu podpísaný, zástupca uchádzača, týmto čestne vyhlasujem, že naša ponuka predložená v rámci Výzvy na predmet zákazky „**Podpora a rozvoj IS ŠFRB pre potreby Slovenskej záručnej a rozvojovej banky, a. s.**“ vyhlásenej verejným obstarávateľom Slovenská záručná a rozvojová banka, a. s. so sídlom Štefánikova 27, Bratislava - mestská časť Staré Mesto 811 05:

**[ ]**  sme oprávnení dodávať tovar, uskutočňovať stavebné práce alebo poskytovať službu v zmysle bodu 22 Výzvy,

**[ ]**  nemáme uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

|  |  |
| --- | --- |
| V ........................., dňa ............... | .............................................................meno a priezvisko, funkciapodpis[[2]](#footnote-2) |

#

# PRÍLOHA Č. 4

## NÁVRH NA PLNENIE KRITÉRIÍ

**Podpora a rozvoj IS ŠFRB pre potreby Slovenskej záručnej a rozvojovej banky, a. s.**

Obchodné meno uchádzača:

Sídlo alebo miesto podnikania uchádzača:

IČO:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **P.č.** | **Názov položky** | **MJ** | **Množstvo** | **Jednotková cena v € bez DPH** | **Sadzba DPH** | **Výška DPH** | **Jednotková cena v € s DPH** | **Celková cena v € bez DPH** | **Výška DPH** | **Celková cena v € s DPH** |
| 1 | Servisný poplatok SLA za 1 mesiac\* | ks | 24 |   |   |   |   |   |   |   |
| 2 | Služby programátora | čh\*\* |  250\*\*\* |   |   |   |   |   |   |   |
| 3 | Služby databázového špecialistu | čh\*\* |  150\*\*\* |   |   |   |   |   |   |   |
| 4 | Služby analytika | čh\*\* |  80\*\*\* |   |   |   |   |   |   |   |
|  | Celková cena v € bez DPH |   |
|  | Výška DPH |   |
|  | **Celková cena v € s DPH** |  |

\* Pre uvedený rozsah SLA Služieb platí objem SLA Služieb do 12 človekohodín / 1 mesiac.

\*\*čh = človekohodina = 60 minút

\*\*\* Množstvo uvedené pre služby programátora, služby databázového špecialistu a služby analytika sú uvedené ako predpokladané počas trvania zmluvy, Verejný obstarávateľ nie je povinný ich objednať ani vyčerpať.

Uvedené ceny sú konečné a zahŕňajú všetky náklady.

**Uchádzač vyhlasuje, že JE / NIE JE platiteľom DPH (uchádzač zakrúžkuje relevantný údaj).**

V ........................., dňa ................... ...............................................................

 podpis oprávnenej osoby uchádzača

***Poznámka:***

- *dátum musí byť aktuálny vo vzťahu ku dňu uplynutia lehoty na predkladanie ponúk,*

- *uchádzač zaokrúhli svoje návrhy v zmysle matematických pravidiel na 2 desatinné miesta.*

**PRÍLOHA Č. 5**

**Opis predmetu zákazky**

**Podpora a rozvoj IS ŠFRB pre potreby Slovenskej záručnej a rozvojovej banky, a. s.**

Slovenská záručná a rozvojová banka a.s., (ďalej len „**SZRB**“) prevádzkuje a spravuje od roku 2013 informačný systém pre správu a vedenie agendy pre Štátny fond rozvoja bývania (ďalej len „**IS ŠFRB**“).

IS ŠFRB v SZRB pracuje ako samostatný autonómny informačný systém. Tento systém umožňuje vykonávať všetky finančné operácie súvisiace so správou, evidenciou, čerpaním splácaním podpôr poskytnutých ŠFRB, aktualizáciu stavu vzniknutých pohľadávok fondu, ich sledovanie a následný reporting.

**Stručné zhrnutie správy podpôr ŠFRB**

V súlade so zákonom č. 607/2003 poskytuje Štátny fond rozvoja bývania (ŠFRB) za účelom rozšírenia a zveľadenia bytového fondu SR občanom, mestám a obciam, spoločenstvám vlastníkov bytov, bytovým družstvám ako aj iným právnickým osobám podpory na nasledujúce účely:

1. úvery a nenávratné príspevky
* na výstavbu v bytovom dome alebo v rodinnom dome
* kúpu bytu v bytovom dome alebo v rodinnom dome
* na obnovu bytovej budovy a
1. ostatné typy úverov na v rámci viacerých programov (napr. Vládny program zateplenia, Operačný program Bratislavský kraj, Regionálny operačný program)

Pre potreby príjmu a zúčtovania súvisiaceho so správou podpôr ŠFRB má fond zriadené a vedené v informačnom systéme banky nasledujúce účty:

* Príjmový účet
* Prevodový účet splátok
* Prevodový účet úrokov
* Prevodový účet vratiek
* Prevodový účet pokút
* Prevodový účet splátok zlyhaných pohľadávok
* Prevodový účet sankcií
* Prevodový účet preplatkov
* Klientsky čerpací účet
* Klientsky splátkový účet
* Klientsky sankčný účet

Vzhľadom na potrebu oddeleného účtovania a sledovania podpôr poskytnutých na rôzne programy je potrebné pre každý program zriadiť a viesť samostatný súbor účtov.

Úlohou banky je najmä:

* Evidovať priznané podpory v IS, prideľovať prislúchajúce finančné prostriedky jednotlivým klientom, poskytnuté úvery úročiť a zabezpečovať zmeny zmluvných podmienok v evidencii
* Uvoľňovať čerpanie poskytnutých podpôr a vracať nevyčerpané podpory fondu
* Realizovať na úveroch splátky uhradené klientmi a evidovať aktuálne pohľadávky fondu
* Vyčísľovať a spravovať úroky z omeškania
* Realizovať úplné splatenie úverov a ukončovať ich evidenciu
* Vyčísľovať a spravovať fondom uplatnené sankcie
* Zabezpečovať evidenciu a vypriadavanie zlyhaných a nedobytných pohľadávok fondu
* Vykonávať informovanie fondu a klientov o stave spravovaných podpôr
* Klienti prostredníctvom banky čerpajú a splácajú poskytnuté podpory, uhrádzajú fondom uplatnené úroky z omeškania a sankcie a získavajú informácie o stave svojej podpory príp. komunikujú o pravidlách čerpania a splácania poskytnutej podpory

**FUNKČNÉ CELKY súvisiacich so správou podpôr ŠFRB**

1. Spracovanie nových zmlúv
	1. Evidencia nových zmlúv a klientov v IS
	2. Zriadenie podúčtov klienta
	3. Generovanie zoznamu novozriadených účtov
	4. Pridelenie priznaných finančných prostriedkov jednotlivým klientom
	5. Úročenie vzniknutých pohľadávok fondu
	6. Tvorba a plánovanie splátky
2. Spracovanie dodatkov a pokynov na zmenu zmluvných podmienok
	1. Zmena mena a adresy
	2. Predĺženie lehoty čerpania
	3. Zmena úrokovej sadzby
	4. Odklad splácania
	5. Zmena lehoty splatnosti
	6. Zníženie istiny
	7. Zvýšenie istiny
	8. Odpustenie časti pri narodení dieťaťa
	9. Zmena v osobe dlžníka
3. Blokácie čerpania poskytnutých podpôr
	1. Blokovanie čerpania
	2. Odblokovanie čerpania
4. Uvoľňovanie čerpania poskytnutých podpôr
	1. Domáce čerpania
	2. Zahraničné čerpania
	3. Vrátené čerpania
5. Spracovanie nevyčerpaných podpôr
	1. Generovanie zoznamu podpôr, ktorým uplynie lehota čerpania
	2. Vrátenie nevyčerpaných podpôr fondu
	3. Dodatočné predĺženie lehoty čerpania
6. Priebežné splácanie poskytnutých podpôr
	1. Monitoring úhrad na splátky
	2. Realizácia splátok v IS
		1. Realizácia riadnej splátky
		2. Realizácia omeškanej splátky
		3. Realizácia mimoriadnej splátky
	3. Inkaso zrealizovaných splátok
7. Správa úrokov z omeškania
	1. Priebežne vyčísľovanie a hromadenie úrokov z omeškania
	2. Evidencia pohľadávky vzniknutej uplatnením nároku na úrok z omeškania
	3. Monitoring a inkaso uhradených úrokov z omeškania
	4. Vysporiadanie súvisiacej pohľadávky v IS
8. Správa zmluvných pokút uplatnených fondom
	1. Evidencia pohľadávky vzniknutej uplatnením sankcie zo strany fondu
	2. Monitoring a inkaso uhradených zmluvných pokút
	3. Vysporiadanie súvisiacej pohľadávky v IS
9. Predčasné ukončenie zmluvného vzťahu
	1. Odstúpenie klienta od zmluvy
	2. Vrátenie neoprávnene priznanej podpory
	3. Odstúpenie fondu od zmluvy
	4. Predčasné splatenie úverov na požiadanie klienta
	5. Generovanie zostavy o splnení resp. nesplnení záväzkov klientov
10. Riadne ukončenie zmluvného vzťahu
	1. Generovanie zoznamu podpôr, ktoré budú splatné
	2. Prerušenie úročenia úveru
	3. Realizácia poslednej splátky úveru
		1. Posledná splátka vo výške očakávanej IS
		2. Posledná splátka vo výške stanovenej fondom
		3. Posledná omeškaná splátka
		4. Vysporiadanie nahromadených úrokov
		5. Ukončenie evidencie v IS
	4. Generovanie zostavy o splnení resp. nesplnení záväzkov klientov
	5. Vysporiadanie vzniknutých nedoplatkov
	6. Správa preplatkov po zániku pohľadávky
11. Správa zlyhaných pohľadávok fondu
	1. Preradenie pohľadávky do evidencie zlyhaných pohľadávok, a to v závislosti od spôsobu ich vysporiadania, ktorý určil súd do nasledovných režimov:
		1. Režim pre dohody o plnení dlhu v splátkach
		2. Režim pre rozhodnutia o jednorazovom splatení dlhu
		3. Režim pre exekúcie
	2. Monitoring a vyhodnocovanie úhrad súvisiacich so zlyhanými pohľadávkami
	3. Realizácia splátok zlyhaných pohľadávok
	4. Inkaso zrealizovaných splátok zlyhaných pohľadávok
	5. Ukončenie evidencie splatených zlyhaných pohľadávok
	6. Hlásenie o neplnení záväzkov vyplývajúcich zo zlyhaných pohľadávok
	7. Vyradenie nedobytnej pohľadávky z evidencie
12. Generovanie výpisov a potvrdení pre klientov
	1. Výpisy mimoriadne
	2. Výpisy pravidelné
	3. Potvrdenie o stave podpory
	4. Sledovanie a inkaso poplatkov
13. Informovanie fondu o stave spravovaných podpôr
	1. Denný prenos dát
	2. Pravidelný reporting
	3. Prehľad o priebehu konkrétnej podpory
14. Zúčtovací styk s fondom
15. Vedenie elektronického archívu
16. Kontrola pohybov na bežných účtoch ŠP

**Technické podmienky:**

IS ŠFRB je inštalovaný na serveroch v IKT infraštruktúre SZRB, a.s. dátovom centre v Bratislave zapojeného do siete LAN.

IS ŠFRB pozostáva z produkčného a testovacieho prostredia inštalovaného v trojvrstvovej logicky oddelenej serverovej infraštruktúre – webovej, aplikačnej a databázovej.

IS ŠFRB komunikuje s bankovým informačným systémom SAP.

IS ŠFRB zároveň zabezpečuje kontrolovaný prenos súborov medzi SZRB a ŠFRB prostredníctvom zabezpečeného VPN tunela.

IS ŠFRB je prevádzkovaný na virtuálnej platforme VMware vSphere s operačným systémom Microsoft Server 2012 a 2016. Databázová vrstva je prevádzkovaná na platforme Microsoft SQL Server 2014 v AlwayOn High Availability režime pre zabezpečenie vysokej dostupnosti v dvoch dátových centrách.

**POŽIADAVKY NA SLUŽBY TVORIACE PREDMET ZÁKAZKY**

1. **Služby zahrnuté do servisného poplatku SLA**

SZRB požaduje v rámci štandardnej paušálnej podpory zabezpečiť služby nevyhnutné pre prevádzku, odstraňovanie poruchových stavov ako aj nasledovné služby k IS ŠFRB.Uvedené služby musia byť zahrnuté v mesačnom paušálnom poplatku SLA:

* konzultácie ohľadom požiadaviek IS ŠFRB
* opravy na evidenčných kartách klientov
* opravy zostáv
* opravy reportov
* opravy nastavenia funkcionality IS
* odstránenie neštandardných situácií
* upgrady technologickej platformy
* bezpečnostné upgrady
* konzultačné služby
* školenia
* Hot-line podpora funkčnosti IS ŠFRB pre objednávateľa v telefonickej a/alebo e-mailovej forme.
1. **Služby rozvoja IS ŠFRB**

Ide najmä programovacie, databázové a analytické služby, ktoré zabezpečia ďalší rozvoj (modifikáciu) IS ŠFRB:

* Služby programátora
* Služby databázového špecialistu
* Služby analytika

**Dodávateľ musí disponovať licenciou udelenou autormi počítačového programu IS ŠFRB  na základe zmluvy s autormi vrátane jeho zmenenej verzie. Ak to bude potrebné, Dodávateľ musí zabezpečiť podľa potreby písomný súhlas autorov IS ŠFRB s ďalšou modifikáciou IS ŠFRB.**

**PRÍLOHA Č. 6**

**Čestné vyhlásenie o  neexistencii konfliktu záujmov**

*[doplniť názov uchádzača]*, zastúpený *[doplniť meno a priezvisko štatutárneho zástupcu]* ako uchádzač, ktorý predložil ponuku do procesu na obstaranie predmetu zákazky „**Podpora a rozvoj IS ŠFRB pre potreby Slovenskej záručnej a rozvojovej banky, a. s.**“ (ďalej len „zákazka“) vyhlásenej verejným obstarávateľom Slovenská záručná a rozvojová banka, a. s., Štefánikova 27, 811 05 Bratislava – mestská časť Staré Mesto (ďalej len „verejný obstarávateľ“), týmto

čestne vyhlasujem, že

v súvislosti s uvedeným postupom zadávania zákazky:

* nevyvíjal som a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovaná v zmysle ustanovení § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení („zainteresovaná osoba“) akékoľvek aktivity, ktoré by mohli viesť k zvýhodneniu nášho postavenia vo verejnej súťaži,
* neposkytol som a neposkytnem akejkoľvek čo i len potencionálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
* budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov, alebo ktorá by mohla viesť ku konfliktu záujmov kedykoľvek v priebehu procesu predmetnej zákazky,
* poskytnem verejnému obstarávateľovi v postupe tejto zákazky presné, pravdivé a úplné informácie.

|  |  |
| --- | --- |
| V ........................., dňa ............... | .............................................................meno a priezvisko, funkciapodpis[[3]](#footnote-3) |

**PRÍLOHA Č. 7**

**Čestné vyhlásenie o splnení požiadaviek na predmet zákazky**

*[doplniť názov uchádzača]*, zastúpený *[doplniť meno a priezvisko štatutárneho zástupcu]* ako uchádzač, ktorý predložil ponuku do procesu na obstaranie predmetu zákazky „**Podpora a rozvoj IS ŠFRB pre potreby Slovenskej záručnej a rozvojovej banky, a. s.**“ (ďalej len „zákazka“) vyhlásenej verejným obstarávateľom Slovenská záručná a rozvojová banka, a. s., Štefánikova 27, 811 05 Bratislava – mestská časť Staré Mesto (ďalej len „verejný obstarávateľ“), týmto

čestne vyhlasujem, že

v súvislosti s uvedeným postupom zadávania zákazky:

* služby, ktoré ponúkam spĺňajú všetky požiadavky uvedené v Opise predmetu zákazky,
* disponujem licenciou udelenou autormi počítačového programu IS ŠFRB na základe zmluvy s autormi vrátane jeho zmenenej verzie. Ak to bude potrebné, dokážem zabezpečiť podľa potreby písomný súhlas autorov IS ŠFRB s ďalšou modifikáciou IS ŠFRB.,

|  |  |
| --- | --- |
| V ........................., dňa ............... | .............................................................meno a priezvisko, funkciapodpis[[4]](#footnote-4) |

**PRÍLOHA Č. 8**

**NÁVRH ZMLUVY**

**Zmluva o poskytovaní podpory a služieb k softvérovému produktu**

**„Informačný systém ŠFRB“**

(ďalej aj ako „**Zmluva**“)

Uzavretá podľa § 269 ods. 2 v platnom znení zákona č. 513/1991 Z.z. Obchodného zákonníka

a autorského zákona č. 185/2015 Z. z. v znení neskorších právnych predpisov

(ďalej aj ako „**autorský zákon**“)

medzi:

Objednávateľom: Slovenská záručná a rozvojová banka, a. s.

Sídlo: Štefánikova 27, 811 05 Bratislava – mestská časť Staré Mesto

v zastúpení: Mgr. Bc. Peter Dávid, MBA

predseda predstavenstva

a

Ing. Roland Štadler

Podpredseda predstavenstva

IČO: 00682420

DIČ: 2020804478

IČ DPH: SK2020804478

bankové spojenie: SK92 3000 0000 0000 5643 2048

Zapísaná: v Obchodnom registri vedenom Okresným súdom Bratislava I., oddiel Sa, vložka č. 3010/B

(ďalej len **„Objednávateľ“** alebo **„banka“**)

na jednej strane a

Dodávateľ: xxxxx

Sídlo: xxxxx

v zastúpení: xxxxx

IČO: xxxxx

DIČ: xxxxx

IČ DPH: xxxxx

bankové spojenie: xxxxx

číslo účtu: xxxxx

Zapísaná: xxxxx

(ďalej len **„Dodávateľ“**)

na strane druhej.

1. **Pojmy**

 Dodávateľ je oprávneným užívateľom autorského diela v zmysle autorského zákona, ktorým je počítačový program s názvom „informačný systém ŠFRB“ (ďalej aj ako „**IS ŠFRB**“ ) z dôvodu, že je nadobúdateľom a držiteľom licencie k IS ŠFRB a/alebo z dôvodu, že je vykonávateľom majetkových práv autorov k IS ŠFRB.

Zmluvné strany sa dohodli a súhlasia, že pojmy používané v tejto Zmluve, ktoré nebudú v príslušnej časti tejto Zmluvy zadefinované inak, budú mať pre účely tejto Zmluvy význam definovaný v príslušných ustanoveniach tohto článku Zmluvy:

 Slovným spojením **„Zmluvné strany“** sa rozumie na účel tejto Zmluvy spoločné označenie Dodávateľa a Objednávateľa; **„Zmluvná strana“** alebo **„Strana“** znamená ktorákoľvek zo Zmluvných strán.

**„SLA služby“** - Service level agreement - rozumieme najmä služby v oblasti technickej a prevádzkovej podpory implementovaného informačného systému ŠFRB bližšie špecifikované v bode 2.1 tejto Zmluvy.

 „**Služby rozvoja**“ – služby špecifikované v bode 2.2 tejto Zmluvy, najmä služby špecialistov – programátora, databázového špecialistu a analytika. Konkrétne Služby rozvoja budú podrobnejšie a konkrétnejšie pomenované v konkrétnej písomnej Požiadavke na dodanie Služby rozvoja. rozsah, spôsob a miesto plnenia príslušnej časti dodávky Služieb rozvoja bude špecifikovať príslušná Požiadavka na dodanie Služieb rozvoja.

„**Požiadavka na dodanie Služby rozvoja**“ – písomný dokument vyhotovený a podpísaný štatutárnymi zástupcami alebo splnomocnenými osobami Objednávateľa na základe príslušných ustanovení Zmluvy, obsahujúci najmä Cenu za Službu rozvoja, rozsah a špecifikáciu Služieb rozvoja vykonaných v rámci poskytovania Služieb rozvoja na základe Ponuky (ďalej aj ako „**Požiadavka**“). Služby rozvoja budú Dodávateľom postupne dodávané Objednávateľovi na základe písomných požiadaviek Objednávateľa zasielaných Dodávateľovi v priebehu účinnosti tejto Zmluvy, v ktorých bude špecifikovaná najmä Služba, jej rozsah a termín jej dodania. Každánová Požiadavka na dodanie Služby rozvoja sa môže týkať iba IS ŠFRB resp. jeho modifikácie (najmä v zmysle legislatívnych zmien a/alebo potrieb SZRB alebo požiadaviek klienta/klientov SZRB) pričom je vylúčené na základe tejto Zmluvy vytvárať iné resp. nové informačné systémy pre SZRB. Písomným akceptovaním Požiadavky na dodanie Služby rozvoja Dodávateľom sa Požiadavka na dodanie Služby rozvoja stáva záväznou.

 **„Cena za SLA Služby“ –** garantovaná akonečná cena, ktorú sa Objednávateľ zaväzuje uhrádzať Dodávateľovi za riadne a včas vykonané SLA Služby v zmysle bodu 7.1 tejto Zmluvy.

 „**Cena za Služby rozvoja**“ – garantovaná a konečná cena za služby špecialistov určená sadzbou za čh ich práce v zmysle bodu 7.2 tejto Zmluvy

 **„Akceptačný protokol**“ – protokol podpísaný Zmluvnými stranami potvrdzujúci dodanie Služieb rozvoja Dodávateľom vykonaných v rámci poskytovania Služieb rozvoja na základe konkrétnej Požiadavky na dodanie Služby rozvoja vystavenej Objednávateľa.

 **„Splnomocnená osoba Objednávateľa“** – osoba oprávnená zaslať **„Požiadavku na dodanie Služieb rozvoja“** a/alebo schváliť **„Ponuku“** a/alebo podpísať **„Akceptačný protokol“** za stranu Objednávateľa.

 **„Splnomocnená osoba Dodávateľa“** – osoba oprávnená prijať **„Požiadavku na dodanie Služieb rozvoja“** a/alebo zaslať **„Ponuku“** a/alebo podpísať **„Akceptačný protokol“** za stranu Dodávateľa.

 **„Zmluva“** je táto Zmluva ako aj všetky právne dokumenty, ktoré túto Zmluvu dopĺňajú a aktualizujú vrátane Príloh a vrátane všetkých právnych dokumentov, ktoré sú obsiahnuté v Zmluve, resp. na ktoré sa v Zmluve zmluvné strany odvolávajú.

Na určenie rozsahu Služieb rozvoja sa v rámci tejto Zmluvy používa merná jednotka čh: človeko-hodina = 60 minút pracovného času na Slovensku.

Doba pre poskytovanie SLA služieb podľa tejto Zmluvy je od 7:30 do 17:30 počas pracovných dní na Slovensku.

1. **Predmet a účel Zmluvy**
	1. Touto Zmluvou sa Dodávateľ zaväzuje Objednávateľovi poskytovať SLA Služby najmä v oblasti technickej a prevádzkovej podpory IS ŠFRB, ktoré obsahujú:
* poskytovanie servisných činností k IS ŠFRB,
* opravy chýb programového vybavenia IS ŠFRB,
* priebežné vykonávanie zmien IS ŠFRB vyplývajúcich zo všeobecne platnej legislatívy zaväzujúcej Objednávateľa, iných požiadaviek Objednávateľa na úpravy, alebo zmeny vrátane zodpovedajúcej úpravy manuálu týkajúceho sa IS ŠFRB,
* konzultácie ohľadom požiadaviek IS ŠFRB,
* upgrady technologickej platformy,
* bezpečnostné upgrady,
* služby databázových špecialistov,
* programátorské služby,
* analytické služby,
* Hotline podpora funkčnosti IS ŠFRB pre Objednávateľa v telefonickej a/alebo e-mailovej forme.

Pre uvedený rozsah SLA Služieb bol Zmluvnými stranami dohodnutý objem SLA Služieb do 12 čh / 1 mesiac. Účelom tejto Zmluvy je zabezpečiť funkčnosť IS ŠFRB počas doby jeho používania Objednávateľom pre potreby Objednávateľa a zmluvných partnerov Objednávateľa (najmä klientov Objednávateľa, ktorý je bankou).

* 1. Dodávateľ sa zároveň zaväzuje Objednávateľovi poskytovať Služby rozvoja a to najmä konzultačné, programovacie a analytické služby vykonávané najmä programátorom, databázovým špecialistom a analytikom, ktoré zabezpečia ďalší rozvoj (modifikáciu) IS ŠFRB.
	2. Dodávateľ sa zaväzuje poskytovať plnenia v zmysle tejto Zmluvy s odbornou starostlivosťou tak, aby nebola narušená resp. ohrozená prevádzka IS ŠFRB u Objednávateľa.
1. **Trvanie**

3.1 Táto Zmluva sa uzatvára na dobu určitú a to na dobu 24 mesiacov, ktorá začína plynúť odo dňa nadobudnutia jej účinnosti v zmysle bodu 13.1 tejto Zmluvy, alebo do vyčerpania jej maximálnej ceny uvedenej v bode 7.3 tejto Zmluvy, podľa toho, ktorá skutočnosť nastane skôr.

1. **Miesto plnenia**

4.1 SLA Služby alebo Služby rozvoja budú vykonávané v sídle Objednávateľa alebo z pracoviska Dodávateľa (vzdialenou formou na testovacom alebo produkčnom serveri podľa predchádzajúcej dohody s Objednávateľom), ak nie je dohodnuté v tejto Zmluve inak.

1. **Spôsob dodania Služieb rozvoja**
	1. Služby rozvoja začne Dodávateľ vykonávať najneskôr do 2 pracovných dní po obdržaní Požiadavky na ich dodanie, pokiaľ sa príslušné splnomocnené osoby Objednávateľa a Dodávateľa nedohodnú písomne inak. Po vykonaní Služieb rozvoja Dodávateľ doručí Objednávateľovi servisný protokol, ktorý môže byť v písomnej, alebo elektronickej forme.
	2. Zmluvné strany sa dohodli, že prípadné zmeny Požiadavky počas jej dodávky budú realizované novou Požiadavkou.
	3. Služby rozvoja budú vykonávané Dodávateľom priebežne podľa jednotlivých Požiadaviek telefonicky, vzdialenou formou na testovacom alebo produkčnom serveri podľa predchádzajúcej dohody s Objednávateľom, alebo fyzicky v sídle Objednávateľa alebo iných priestoroch Objednávateľa.
	4. Služby rozvoja podľa bodu 2.2 tejto Zmluvy budú realizované nasledovným spôsobom:
2. Fáza:

Dodávateľ vypracuje na základe špecifikácie Objednávateľa na zmenu, alebo novú funkcionalitu informačného systému ŠFRB Časový a realizačný plán na dodávku súvisiacich Služieb rozvoja vrátane ich Ceny (ďalej aj ako „**Ponuka**“), ktorý následne doručí Objednávateľovi na schválenie.

1. Fáza:

Po schválení Časového a realizačného plánu dodávky splnomocnenými osobami Objednávateľa, Objednávateľ doručí Dodávateľovi Požiadavku na dodanie Služby rozvoja na základe, ktorej Dodávateľ začne bezodkladne pracovať na dodávke a implementácií zmien funkcionality IS ŠFRB v súlade s Časovým a realizačným plánom, pokiaľ sa Splnomocnené osoby Objednávateľa a Dodávateľa nedohodnú inak. Implementácia zmenenej verzie IS ŠFRB bude realizovaná na testovací server Objednávateľa, kde Objednávateľ za asistencie Dodávateľa otestuje správnu funkčnosť IS ŠFRB najmä zmien IS ŠFRB pred nasadením IS ŠFRB do skutočnej prevádzky (ďalej aj ako „**zmenené IS ŠFRB**“).

1. Fáza:

V prípade, že sa vyskytne problém (t.j. chyby resp. vady zmeneného IS ŠFRB) v správnej funkčnosti zmeneného IS ŠFRB podľa Objednávateľom akceptovanej špecifikácie v Ponuke vo forme písomnej Požiadavky na dodanie Služby rozvoja, Zmluvné strany sa môžu dohodnúť na časovej lehote pre ich odstránenie.

1. Fáza:

Ak funkčnosť zmeneného IS ŠFRB bude v súlade zo špecifikáciou uvedenou v Požiadavke na dodanie Služby rozvoja, Zmluvné strany správnu funkčnosť zmeneného IS ŠFRB a jeho prevzatie potvrdia podpisom Akceptačného protokolu vypracovaného Dodávateľom.

1. **Autorské práva a Licencie**
	1. Touto Zmluvou Dodávateľ súčasne udeľuje Objednávateľovi súhlas na používanie IS ŠFRB špecifikované najmä v tejto Zmluve, ako aj jeho úprav (zmien resp. modifikácií) na dobu ich používania Objednávateľom, spôsobom a v rozsahu vyplývajúcom najmä z tohto článku tejto Zmluvy (ďalej aj ako „sublicencia“). V konkrétnej akceptovanej Požiadavke na dodanie Služby rozvoja môže byť súhlas Dodávateľa na použitie IS ŠFRB dohodou Zmluvných strán opäť modifikovaný, pričom Dodávateľ zabezpečí podľa potreby písomný súhlas autorov IS ŠFRB. Dodávateľ záväzne vyhlasuje, že je oprávnený udeliť sublicenciu za podmienok uvedených v tejto Zmluve resp. v konkrétnej Požiadavke na dodanie Služby rozvoja.
	2. Dodávateľ udeľuje Objednávateľovi súhlas na použitie zmeneného IS ŠFRB výlučne pre potreby Objednávateľa a v súlade s účelom tejto Zmluvy.
	3. Objednávateľ najmä nie je oprávnený vyhotovovať rozmnoženiny zmeneného IS ŠFRB (s výnimkou záložnej kópie), verejne rozširovať rozmnoženiny zmeneného IS ŠFRB, predajom alebo inou formou prevodu vlastníckeho práva, ich nájmom alebo vypožičaním, zaraďovať zmenené IS ŠFRB do súborného diela, verejne ho vystavovať a vykonávať, prenášať, alebo ho upravovať nad rámec stanovený v § 89 odsek 2 a 3 autorského zákona ak v tejto Zmluve nie je dohodnuté inak.
	4. V prípade, že má Objednávateľ záujem používať zmenené IS ŠFRB niektorým zo spôsobov, ktorý je uvedený v predchádzajúcom bode 6.3 tejto Zmluvy resp. nie je uvedený v tejto Zmluve, musí požiadať Dodávateľa vopred o udelenie Osobitného súhlasu na takýto spôsob použitia.
	5. Dodávateľ udeľuje Objednávateľovi bezplatne súhlas na použitie zmeneného IS ŠFRB podľa tejto Zmluvy pre územie Slovenskej republiky a ako sublicenciu nevýhradnú. Dodávateľ vyhlasuje, že disponuje licenciou udelenou autormi počítačového programu IS ŠFRB na základe zmluvy s autormi vrátane jeho zmenenej verzie. V prípade, že o to Objednávateľ požiada Dodávateľa alebo to vyplýva z autorského zákona je Dodávateľ povinný bezodkladne zabezpečiť súčinnosť a/alebo písomný súhlas oboch autorov IS ŠFRB ohľadom autorských práv k IS ŠFRB v zmysle požiadaviek Objednávateľa (napr. na účely potenciálnych súdnych sporov týkajúcich sa IS ŠFRB).
	6. Objednávateľ nie je oprávnený udeliť na zmenený IS ŠFRB sublicenciu tretej osobe.
	7. Objednávateľ nie je oprávnený sprístupniť tretej osobe strojový, alebo zdrojový kód IS ŠFRB vrátane jeho zmenenej verzie, jeho časti, oboznámiť, alebo poskytnúť tretej osobe technickú dokumentáciu k nemu alebo inak sprístupniť dôverné informácie o IS ŠFRB vrátane jeho zmenenej verzie, ani sprístupniť ho alebo jeho časť tretej osobe na účely ich priameho, alebo nepriameho komerčného využitia tretími osobami.
	8. Objednávateľ je oprávnený sprístupniť tretej osobe strojový alebo zdrojový kód IS ŠFRB vrátane jeho zmenenej verzie (ak mu bol poskytnutý), jeho časti, oboznámiť, alebo poskytnúť tretej osobe technickú dokumentáciu k nemu alebo inak sprístupniť informácie o IS ŠFRB vrátane jeho zmenenej verzie, alebo jeho časti tretej strane za účelom úpravy len na základe udelenie Osobitnej sublicencie alebo súhlasu Dodávateľa.
	9. Sublicencia podľa tohto článku tejto Zmluvy sa udeľuje bezplatne a bez časového obmedzenia.
	10. Dodávateľ udeľuje Objednávateľovi časovo neobmedzený, miestne (územne) neobmedzený, nevýhradný súhlas na každé použitie IS ŠFRB ako celku i jeho jednotlivých častí, ktoré je známe v čase uzavretia tejto Zmluvy. Bez ohľadu na akékoľvek iné ustanovenia Zmluvy, Objednávateľ je oprávnený testovať a prevádzkovať IS ŠFRB. IS ŠFRB je určený podľa svojej povahy aj pre tretie osoby (napr. Klientov Objednávateľa), ak tak Objednávateľ rozhodne. Ustanovenia predchádzajúcej vety sa použijú aj na akýkoľvek update, upgrade, fix, patch alebo akúkoľvek inú zmenu IS ŠFRB, ktorú vytvorí, dodá alebo umožní používať Dodávateľ Objednávateľovi, a to bez ohľadu na to, či sa tak stane alebo stalo na základe tejto Zmluvy alebo na základe inej zmluvy. V prípade zrušenia Dodávateľa s likvidáciou, alebo vyhlásenia konkurzu na jeho majetok alebo povolenia vyrovnania, alebo v prípade jeho vstupu do likvidácie, alebo v prípade akejkoľvek neschopnosti, či nemožnosti Dodávateľa plniť záväzky zo zmlúv po dobu dlhšiu ako 90 (deväťdesiat) dní, je Dodávateľ povinný bezodkladne dodať Objednávateľovi na základe jej žiadosti najaktuálnejšiu verziu zdrojových a strojových kódov, dokumentácie o vytvorení a funkčnosti IS ŠFRB a dátového modulu k najposednejšej (najaktuálnejšej) verzii IS ŠFRB, ktoré môže Objednávateľ následne bezodplatne bez akéhokoľvek časového, miestneho a vecného obmedzenia bezodplatne používať. Tento článok Zmluvy zostáva záväzný aj po ukončení platnosti tejto Zmluvy.
2. **Cena a platobné podmienky**
	1. Cena za SLA Služby uvedené v bode 2.1 tejto Zmluvy bola stanovená dohodou ako paušálna jednomesačná platba v cene XXX EUR (slovom: XXX EUR) bez DPH. Faktúra za uvedené SLA Služby bude vystavená Dodávateľom najneskôr k piatemu dňu kalendárneho mesiaca nasledujúceho po kalendárnom mesiaci, v ktorom boli SLA Služby poskytnuté. Cena za SLA Služby je stanovená ako cena maximálna s možnosťou jej budúceho zníženia dohodou.
	2. Cena za Služby rozvoja uvedené v bode 2.2 tejto Zmluvy bola stanovená dohodou nasledovne:

|  |  |  |  |  |  |  |  |
| --- | --- | --- | --- | --- | --- | --- | --- |
| Názov položky | Predpokladaný počet čh | Jednotková cena v EUR bez DPH za jednu čh | DPH (20%) | Jednotková cena v EUR s DPH za jednu čh | Celková cena v € bez DPH | DPH (20%) | Celková cena v EUR s DPH |
| Služby programátora |  250 |   |   |   |   |   |   |
| Služby databázového špecialistu |  150 |   |   |   |   |   |   |
| Služby analytika |  80 |   |   |   |   |   |   |
| Celková cena za Služby rozvoja v EUR bez DPH |  |
| Výška DPH (20%) |  |
| **Celková cena za Služby rozvoja v EUR s DPH** |  |

Rozsah Služieb rozvoja určený počtom človekohodín pre služby programátora, služby datábázového špecialistu a služby analytika je uvedený ako predpokladaný počas trvania tejto Zmluvy a Objednávateľ nie je povinný tieto služby objednať ani vyčerpať.

Faktúra za uvedené Služby rozvoja bude vystavená do piatich dní od poskytnutia tejto služby na základe Požiadavky na dodanie Služby rozvoja a potvrdeného Servisného protokolu, ktoré budú tvoriť prílohu každej konkrétnej faktúry.

* 1. Maximálna cena za služby fakturované z tejto Zmluvy je určená ako súčet Ceny za SLA Služby uvedenej v bode 7.1 tejto Zmluvy vyššie a Celkovej ceny za Služby uvedenej v bode 7.2 tejto Zmluvy vyššie a rovná sa čiastke: XXXX EUR (slovom: XXX eur) bez DPH.
	2. Splatnosť faktúry je dohodnutá na 14 dní od jej preukázateľného doručenia do sídla Objednávateľa. V prípade, ak Objednávateľ neuskutoční platby v termíne splatnosti faktúry, dodávateľ je oprávnený fakturovať úroky z omeškania vo výške 0,05% z dlžnej sumy za každý deň omeškania s platením.
	3. Ak faktúra nebude spĺňať náležitosti daňového dokladu, nebude vystavená v súlade s ustanoveniami príslušných právnych predpisov a touto Zmluvou, alebo nebude obsahovať požadované prílohy, má Objednávateľ právo vrátiť ju v termíne splatnosti Dodávateľovi na prepracovanie. Vrátenie faktúry podľa predchádzajúcej vety znamená ukončenie platnosti pôvodného termínu splatnosti faktúry a zároveň to znamená, že Objednávateľ nie je v omeškaní s jej úhradou. Nový termín splatnosti faktúry začína plynúť dňom doručenia prepracovanej faktúry Objednávateľovi. Za správne vyhotovenie faktúry zodpovedá v plnom rozsahu Dodávateľ.
	4. V prípade, že je Dodávateľ daňovníkom s obmedzenou daňovou povinnosťou v SR a na strane banky bude platba finančného plnenia za predmet dodania podliehať zrážkovej dani alebo obdobnej daňovej povinnosti, náklady platby zrážkovej dane alebo obdobnej daňovej povinnosti nesie Dodávateľ, čo znamená, že Dodávateľovi sa zníži finančné plnenie zo strany banky o zrážkovú daň alebo obdobnú daňovú povinnosť.
	5. Ak je Dodávateľ povinný platiť DPH podľa § 69 ods. 1 zákona č. 222/2004 Z. z. o dani z pridanej hodnoty v platnom znení, Dodávateľ sa zaväzuje oznámiť Objednávateľovi vopred ak je to možné, inak najneskôr do 2 pracovných dní od vzniku oznamovanej skutočnosti že:
* nezaplatí DPH alebo jej časť súvisiacu s úhradou ceny za akékoľvek Služby podľa tejto Zmluvy,
* sa stal/stane neschopným zaplatiť akúkoľvek inú DPH alebo jej časť v zmysle zákona č. 222/2004 Z.z. o dani z pridanej hodnoty v platnom znení ( ďalej aj ako „zákon o DPH“),
* protihodnota za plnenie uvedená na faktúre je bez ekonomického opodstatnenia neprimerane vysoká alebo neprimerane nízka a/alebo,
* zmenil bankový účet, na ktorý má byť zaplatená protihodnota za plnenie alebo jej časť podľa tejto Zmluvy a ktorý je zverejnený v Zozname platiteľov DPH s číslami bankových účtov, ktoré používajú na podnikanie, vedenom na webovom sídle Finančného riaditeľstva SR a/alebo,
* je zverejnený v zozname platiteľov dane z pridanej hodnoty, u ktorých nastali dôvody na zrušenie registrácie pre DPH vedenom na webovom sídle Finančného riaditeľstva SR.
	1. Skutočnosti uvedené podľa predchádzajúceho bodu 7.7 tejto Zmluvy je Dodávateľ povinný oznámiť Objednávateľovi zároveň pri:
* dodaní akýchkoľvek služieb alebo ich časti, a/alebo,
* aj pri doručení faktúry /daňového dokladu, na základe ktorého má byť zaplatená cena za akékoľvek dodané služby v zmysle tejto Zmluvy.
	1. V prípade, ak:
* Dodávateľ nedodrží svoj záväzok podľa bodu 7.7 tejto Zmluvy a/alebo,
* nastane akákoľvek skutočnosť, na základe ktorej vznikne Objednávateľovi zákonné ručenie za Dodávateľa podľa zákona o DPH a /alebo,
* podľa zistenia Objednávateľa má byť protihodnota za plnenie alebo jej časť zaplatená na iný bankový účet ako bankový účet Dodávateľa, ktorý je zverejnený v Zozname platiteľov DPH s číslami bankových účtov, ktoré používajú na podnikanie, vedenom na webovom sídle Finančného riaditeľstva SR a /alebo,
* podľa zistenia Objednávateľa je Dodávateľ zverejnený v zozname platiteľov dane z pridanej hodnoty, u ktorých nastali dôvody na zrušenie registrácie pre DPH vedenom na webovom sídle Finančného riaditeľstva SR,

Objednávateľ:

1. nie je povinný prevziať akúkoľvek službu alebo jej časť podľa Zmluvy, pričom sa zmluvné strany dohodli, že zo strany Objednávateľa nedôjde k porušeniu Zmluvy, nedostane sa do omeškania s plnením akejkoľvek povinnosti podľa tejto Zmluvy a Dodávateľ nie je oprávnený uplatniť voči Objednávateľovi žiadne zmluvné alebo zákonné sankcie a/alebo zodpovednosť za škodu a /alebo,
2. je oprávnený od Zmluvy odstúpiť s okamžitou účinnosťou a/alebo,
3. nie je povinný zaplatiť vyhotovenú a/alebo doručenú faktúru podľa tejto Zmluvy, pričom sa zmluvné strany dohodli, že zo strany Objednávateľa nedôjde k porušeniu Zmluvy, nedostane sa do omeškania s plnením akejkoľvek povinnosti podľa tejto Zmluvy a Dodávateľ nie je oprávnený uplatniť voči Objednávateľovi žiadne zmluvné alebo zákonné sankcie a/alebo zodpovednosť za škodu a/alebo,
4. je oprávnený žiadať od Dodávateľa zaplatenie zmluvnej pokuty vo výške zodpovedajúcej výške fakturovanej odmeny bez DPH a/alebo,
5. je oprávnený poukázať Dodávateľovi na účet iba dohodnutú cenu zmluvného plnenia bez DPH. V tomto prípade Objednávateľ sumu zodpovedajúcu výške DPH z ceny zmluvného plnenia uvedenú na faktúre poukáže (i) v zákonom stanovenej lehote splatnosti dane alebo (ii) po lehote splatnosti dane, avšak pred tým ako je vydané rozhodnutie podľa § 69b zákona o DPH priamo na osobný daňový účet Dodávateľa vedený v Štátnej pokladnici zistený prostredníctvom portálu vedenom daňovou sekciou Finančného riaditeľstva SR. Objednávateľ platbu DPH na osobný daňový účet Dodávateľa označí náležitým spôsobom podľa všeobecne záväzného predpisu, oznámi správcovi dane číslo faktúry, z ktorej DPH uhrádza a identifikačné číslo Dodávateľa. Pre vylúčenie pochybností úhradou dohodnutej ceny zmluvného plnenia bez DPH na účet Dodávateľa a sumy zodpovedajúcej výške DPH na osobný daňový účet Dodávateľa sa rozumie povinnosť Objednávateľa zaplatiť Dodávateľovi fakturovanú cenu za splnenú.
	1. Objednávateľ je oprávnený na postup podľa predchádzajúceho bodu 7.9 tejto Zmluvy aj vtedy, ak bol dôvod jeho uplatnenia dodatočne odstránený.
	2. Uplatnené zmluvné sankcie nemajú vplyv na povinnosť Dodávateľa vrátiť Objednávateľovi to, čo Objednávateľ plnil ako ručiteľ za Dodávateľa podľa zákona o DPH.
	3. Dodávateľ sa zaväzuje zaplatiť Objednávateľovi v plnom rozsahu sumu, ktorú zaplatí Objednávateľ ako ručiteľ na základe rozhodnutia daňového úradu podľa zákona o DPH (ďalej aj ako „nezaplatená daň“), v lehote 8 (ôsmich) dní od doručenia výzvy Objednávateľa.
	4. V prípade, ak je Dodávateľ v omeškaní s vrátením nezaplatenej dane alebo jej časti Objednávateľovi, zaväzuje sa zaplatiť Objednávateľovi na základe jeho výzvy úrok z omeškania vo výške podľa platných právnych predpisov.
6. **Sankcie a náhrada škody**
	1. V prípade, že nebude zo strany Dodávateľa riadne a včas vykonaná SLA Služba a/alebo Služba rozvoja najmä ak nebudú dodržané dohodnuté termíny podľa Časového a realizačného plánu, Objednávateľ si môže uplatňovať voči Dodávateľovi zmluvnú pokutu vo výške 30,- EUR (slovom: tridsať eur) bez DPH za každý deň omeškania s poskytnutím konkrétnej SLA Služby a/alebo Služby rozvoja. Zaplatením zmluvnej pokuty podľa predchádzajúcej vety nie je dotknutý nárok Objednávateľa na náhradu škody ak táto bola spôsobená omeškaním s plnením zabezpečeným zmluvnou pokutou.
	2. Ak niektorá Zmluvná strana poruší svoju povinnosť vyplývajúcu z tejto Zmluvy je povinná v súlade s touto Zmluvou nahradiť škodu tým spôsobenú druhej Zmluvnej strane, s výnimkou, že porušenie povinnosti bolo spôsobené okolnosťami vylučujúcimi zodpovednosť. Obidve Zmluvné strany sú povinné vyvinúť maximálne úsilie k predchádzaniu škodám a na minimalizáciu vzniknutých škôd.
	3. Dodávateľ je povinný v zmysle svojej odbornej spôsobilosti písomne informovať Objednávateľa o všetkých možných rizikách resp. skutočnostiach, ktoré môžu ohroziť riadne a včasné poskytnutie SLA služby a/alebo Služby rozvoja.
7. **Záruka a záručný servis**
	1. Objednávateľ oznamuje faktické vady IS ŠFRB a/alebo SLA služieb a/alebo Služieb rozvoja spôsobom uvedeným v tejto Zmluve.
	2. Záručná doba na SLA Služby a Služby rozvoja resp. zmenené IS ŠFRB a spôsob vybavenia reklamácií pre jednotlivé druhy týchto služieb je 24 mesiacov.
	3. Záručná doba začína plynúť dňom riadneho prevzatia Služby rozvoja, teda dňom podpísania preberacieho protokolu oprávnenou osobou Objednávateľa a oprávnenou osobou Dodávateľa podľa tejto Zmluvy. Záručná doba na SLA služby začína plynúť dňom ich riadneho poskytnutia v zmysle tejto Zmluvy.
	4. Zodpovednosť Dodávateľa za vady SLA Služieb a/alebo Služieb rozvoja nevznikne, ak tieto boli spôsobené neodbornou prevádzkou, obsluhou a údržbou a používaním Objednávateľa v rozpore s inštrukciami Dodávateľa.
8. **Súčinnosť**
	1. Obidve Zmluvné strany sú povinné do 14 dní od účinnosti Zmluvy doručiť druhej Zmluvnej strane zoznam Splnomocnených osôb vrátane ich kontaktných údajov (tel. číslo, e-mailová adresa):
* „Splnomocnená osoba Objednávateľa“ – osoba oprávnená zaslať „Požiadavku na dodanie Služby rozvoja“ a/alebo schváliť „Ponuku“ a/alebo podpísať „Akceptačný protokol“ za stranu Objednávateľa.
* „Splnomocnená osoba Dodávateľa“ – osoba oprávnená prijať „Požiadavku na dodanie SLA Služby“ a/alebo zaslať „Ponuku“ a/alebo podpísať „Akceptačný protokol“ za stranu Dodávateľa.

Zmluvné strany sa zaväzujú v prípade zmien v zozname Splnomocnených osôb bezodkladne písomne informovať druhú Zmluvnú stranu.

* 1. Dodávateľovi bude v prípade potreby umožnený vstup do sídla resp. iných priestorov Objednávateľa (ďalej aj ako „pracovisko Objednávateľa“) za účelom plnenia tejto Zmluvy a podľa dohody mu bude poskytnutý priestor pre overenie a testovanie SLA služby a/alebo Služby rozvoja. Pri činnostiach na pracovisku Objednávateľa sa zaväzuje riadiť pokynmi Splnomocnenej osoby Objednávateľa a platnými internými predpismi Objednávateľa.
	2. Dodávateľ je povinný vrátiť do 5 dní od ukončenia účinnosti tejto Zmluvy všetky v rámci súčinnosti poskytnuté nástroje, zariadenia, dokumentáciu alebo iné predmety, pokiaľ mu pre účely dodania SLA Služieb a/alebo Služieb rozvoja podľa tejto Zmluvy boli poskytnuté Objednávateľom.
	3. Objednávateľ sa zaväzuje poskytnúť Dodávateľovi nevyhnutnú súčinnosť pri plnení povinností Dodávateľa vyplývajúcich mu z tejto Zmluvy, a to spôsobom ktorý minimalizuje čas týkajúci sa analýzy a testovania zmeneného IS ŠFRB (po vykonaní Služby rozvoja) zo strany Objednávateľa tak, aby tento čas z celkového Časového a realizačného plánu (dohodnutého v súvislosti s konkrétnou Požiadavkou na dodanie Služby rozvoja) nepresiahol 30%. V opačnom prípade sa celkový čas na realizáciu Služieb rozvoja predlžuje o  čas spojený s analýzou a testovaním zo strany Objednávateľa.
1. **Mlčanlivosť**
	1. Dodávateľ sa zaväzuje, že akékoľvek informácie, ktoré mu boli zverené na základe plnenia tejto Zmluvy, nesprístupní tretím osobám bez písomného súhlasu Objednávateľa a tieto informácie nepoužije pre iné účely, ako na plnenie povinností podľa tejto Zmluvy a pre účely, ktoré táto Zmluva predpokladá, a to ani po skončení účinnosti tejto Zmluvy.
	2. Dodávateľ sa zaväzuje prísne dôverne zaobchádzať so všetkými odbornými a obchodnými podkladmi a informáciami, o ktorých sa dozvedel, alebo ktoré získal pri plnení predmetu tejto Zmluvy, a to v písomnej, ústnej, elektronickej alebo akejkoľvek inej forme a zaväzuje sa o nich zachovávať mlčanlivosť, neposkytnúť tieto podklady a informácie tretej osobe a nevyužiť ich na iný účel, ako pre plnenie povinností podľa tejto Zmluvy, a to ani po skončení účinnosti tejto zmluvy. Objednávateľ považuje tieto podklady a informácie za dôverné pričom prejavuje vôľu ich utajovať v zmysle príslušných ustanovení Obchodného zákonníka v platnom znení (§ 17 -20 a § 271 Obchodného zákonníka). Dodávateľ vyhlasuje, že si je vedomý právnych dôsledkov vyplývajúcich z nedodržania povinnosti mlčanlivosti.
	3. Zmluvné strany sa dohodli, že dôverné informácie neposkytnú tretím osobám a prijmú také opatrenia, ktoré znemožnia ich prístupnosť tretím osobám. Ustanovenia predchádzajúcej vety sa nevzťahuje na poskytnutie dôverných informácií:
		* 1. ak má Objednávateľ zákonom stanovenú povinnosť takú informáciu sprístupniť alebo zverejniť;
			2. pre účely akéhokoľvek súdneho, rozhodcovského, správneho alebo iného konania, ktorého je príslušná Zmluvná strana účastníkom;
			3. odborným poradcom Zmluvnej strany (vrátane právnych, účtovných, daňových a iných poradcov), ktorí sú buď viazaní všeobecnou profesionálnou povinnosťou mlčanlivosti alebo ak sa voči príslušnej Zmluvnej strane zaviazali povinnosťou mlčanlivosti;
			4. Ovládajúcej osobe Objednávateľa prípadne osobe ovládanej Objednávateľom,
			5. sa také informácie stanú verejne prístupné, ak majú Zmluvné strany zákonom stanovenú povinnosť takú informáciu sprístupniťalebo zverejniť; a/alebo
			6. sa také informácie stanú verejne známymi či dostupnými inak, ako porušením povinností vyplývajúcich z tejto Zmluvy.

Dodávateľ sa zaväzuje neobnoviteľným spôsobom zlikvidovať všetky elektronické, papierové dokumenty, alebo záznamy na iných nosičoch obsahujúce informácie získané počas účinnosti a na základe tejto Zmluvy a to do 5 dní od ukončenia účinnosti tejto Zmluvy.

* 1. Dodávateľ sa zaväzuje:
1. zabezpečiť riadne a včasné dodanie SLA služieb a/alebo Služieb rozvoja,
2. niesť v plnom rozsahu zodpovednosť za kvalitu poskytnutých SLA služieb, Služieb rozvoja a za funkčnosť IS ŠFRB za účelom plnenia záväzkov podľa tejto Zmluvy. Dodávateľ nesie zodpovednosť za akúkoľvek prípadnú nežiaducu modifikáciu osobných údajov a bankového tajomstva (ak k ním bude mať Dodávateľ oprávnený prístup) spôsobenú neodborným zásahom Dodávateľa do IS ŠFRB, ako aj za akúkoľvek inú vadu SLA služieb a/alebo Služieb rozvoja,
3. postupovať pri výkone všetkých činností dohodnutých v Zmluve pre Objednávateľa s odbornou starostlivosťou a v súlade so záujmami Objednávateľa a podľa pokynov Objednávateľa, konať tak, aby nedošlo k poškodeniu alebo ohrozeniu dobrého mena a povesti Objednávateľa a porušeniu povinnosti mlčanlivosti najmä vo vzťahu k osobným údajom a/alebo údajom, ktoré sú predmetom bankového tajomstva.
	1. Za dôverné informácie podľa tejto Zmluvy Zmluvné strany považujú všetky informácie poskytnuté Objednávateľom, a to vedome alebo nevedome, v písomnej aj v ústnej forme, najmä informácie, ktoré sú predmetom bankového tajomstva a/alebo sú osobnými údajmi v zmysle zákona č. 122/2013 Z. z. o ohrane osobných údajov, ktoré sa zmluvné strany dozvedeli v súvislosti s touto Zmluvou (ďalej len „dôverné informácie“) okrem tých dôverných informácií, ktoré je Objednávateľ povinný zverejňovať ako povinná osoba v zmysle bodu 13.1 tejto Zmluvy a/alebo v zmysle všeobecne záväzných právnych predpisov.
	2. Záväzok mlčanlivosti zmluvných strán o získaných dôverných informáciách ukončením tejto Zmluvy nezaniká.
	3. Dodávateľ :
4. potvrdzuje, že bol Objednávateľom poučený
* o ochrane údajov charakteru bankového tajomstva v zmysle zákona č. 483/2001 Z. z. o bankách a o zmene a doplnení niektorých zákonov v znení neskorších predpisov a
* ako prevádzkovateľom informačných systémov o ochrane osobných údajov v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov,
* ako aj o právach a povinnostiach, či sankciách ustanovených vyššie uvedenými zákonmi,
1. zaväzuje sa, že údaje charakteru bankového tajomstva a osobné údaje, ku ktorým majú, resp. by mohli mať prístup v rámci plnenia predmetu tejto zmluvy zamestnanci, či zástupcovia Dodávateľa (ďalej spolu aj ako „zamestnanci Dodávateľa“) nezneužije pre svoje potreby a bez súhlasu Objednávateľa ich nezverejní a nikomu neposkytne, ani nesprístupní, bude ich chrániť pred odcudzením, stratou, poškodením, neoprávneným prístupom a zmenou,
2. je si vedomý, že povinnosť mlčanlivosti fyzických osôb – zamestnancov Dodávateľa o dôverných informáciách a to najmä o bankovom tajomstve a o osobných údajoch, ku ktorým majú, resp. by mohli mať prístup v rámci plnenia predmetu tejto Zmluvy trvá aj po ukončení zmluvného vzťahu z tejto Zmluvy,
3. je povinný poučiť o povinnostiach, s ktorými bola oboznámený, najmä však o povinnosti mlčanlivosti všetkých zamestnancov Dodávateľa, prípadne aj ďalšie osoby, ktoré sa podieľajú na realizácii činností v zmysle tejto Zmluvy,
4. berie na vedomie, že za porušenie povinnosti mlčanlivosti fyzických osôb si Objednávateľ môže nárokovať úhradu vzniknutej škody v zmysle dohôd dojednaných v tejto Zmluve.

 V prípade osobných údajov Úrad na ochranu osobných údajov Slovenskej republiky môže danej osobe uložiť pokutu podľa zákona o ochrane osobných údajov.

 Týmto nie je vylúčená prípadná trestnoprávna zodpovednosť, ak konanie bude napĺňať skutkovú podstatu trestné činu podľa ustanovení Trestného zákona.

1. **Doručovanie**

12.1 Akékoľvek prejavy vôle Zmluvných strán súvisiace so Zmluvou budú vyhotovené písomne a doručené zmluvnej Strane, ktorej sú adresované osobne, alebo zaslané poštou s uvedeným menom oprávnených osôb, ktoré sú oprávnené konať za Zmluvnú stranu vo veciach zmluvných.

1. **Záverečné ustanovenia**
	1. Zmluvné strany vyhlasujú, že Zmluvu uzavreli slobodne, vážne, určite a zrozumiteľne, ich zmluvná voľnosť nie je obmedzená a na znak súhlasu s obsahom Zmluvy ju podpisujú. Táto Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po jej zverejnení v Centrálnom registri zmlúv vedenom Úradom vlády Slovenskej republiky . Zmluvné strany sa ďalej dohodli, že zverejnenie tejto Zmluvy zabezpečí Objednávateľ najneskôr v lehote troch mesiacov odo dňa uzatvorenia tejto Zmluvy. Dodávateľ súhlasí so zverejnením Zmluvy v celom jej znení vrátane jej prípadných príloh v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších právnych predpisov (ďalej aj ako „zákon“), pričom vyhlasuje, že táto Zmluva neobsahuje informácie, ktoré by nebolo možné zverejniť resp. sprístupniť v zmysle zákona, a to najmä obchodné tajomstvo, bankové tajomstvo, daňové tajomstvo a pod. a v prípade, že také informácie obsahuje, dáva Dodávateľ Objednávateľovi súhlas tieto informácie v zmysle zákona zverejniť resp. sprístupniť. V prípade, ak zmluvné strany nezverejnia túto Zmluvu v zmysle zákona a v zmysle § 47a Občianskeho zákonníka v lehote troch mesiacov odo dňa uzatvorenia tejto Zmluvy, platí, že k uzatvoreniu tejto Zmluvy nedošlo a zmluvné strany nie sú touto Zmluvou viazané.
	2. Meniť alebo dopĺňať text Zmluvy je možné len písomnou formou spravidla písomných, očíslovaných dodatkov, ktoré budú podpísané oprávnenými zástupcami obidvoch Zmluvných strán ak nie je v tejto Zmluve dohodnuté niečo iné.
	3. Táto Zmluva sa riadi slovenským právnym poriadkom a všeobecne platnými predpismi Slovenskej republiky a na riešenie sporov vyplývajúcich z tejto zmluvy sú príslušné súdy Slovenskej republiky. Právne vzťahy touto Zmluvou výslovne neupravené sa spravujú príslušnými ustanoveniami Obchodného zákonníka a inými príslušnými všeobecne záväznými právnymi predpismi Slovenskej republiky najmä príslušnými ustanoveniami autorského zákona.
	4. Práva a povinnosti Dodávateľa vyplývajúce z tejto Zmluvy sú prevoditeľné na tretiu stranu len s predchádzajúcim písomným súhlasom Objednávateľa.
	5. Táto Zmluva je vyhotovená v dvoch rovnopisoch v slovenskom jazyku, z ktorých jeden dostane Objednávateľ a jeden Dodávateľ.
	6. Osoba oprávnená konať za Dodávateľa vo veciach zmluvných z tejto Zmluvy: meno priezvisko, mobil XXX, e-mail XXX. Akékoľvek písomnosti zo strany Objednávateľa budú adresované na nasledovnú adresu:

XXX

* 1. Osoba oprávnená konať za Objednávateľa vo veciach zmluvných z tejto Zmluvy: meno priezvisko, mobil: XXX , e-mail: XXX. Akékoľvek písomnosti zo strany Dodávateľa budú adresované na nasledovnú adresu:

 Slovenská záručná a rozvojová banka, a.s.

 Štefánikova 27

 811 05 BRATISLAVA 1

Akákoľvek písomnosť musí obsahovať meno kontaktnej osoby oprávnenej konať vo veciach zmluvných tejto Zmluvy uvedenej v tomto bode Zmluvy pri písomnom doručení, v prípade zaslania e-mailom, musí byť zaslaná na e-mail kontaktnej osoby.

Zmena kontaktných údajov Dodávateľa musí byť oznámená Objednávateľovi najneskôr 10 dní pred plánovanou zmenou.

* 1. Zmluvné strany môžu predčasne ukončiť platnosť tejto Zmluvy písomnou dohodou Zmluvných strán, výpoveďou alebo odstúpením od tejto Zmluvy a/alebo od konkrétnej Požiadavky na dodanie Služby rozvoja.
	2. Každá zo Zmluvných strán je oprávnená odstúpiť od tejto Zmluvy a/alebo od konkrétnej Požiadavky na dodanie Služby rozvoja pri podstatnom porušení zmluvných podmienok druhou zmluvnou stranou tejto Zmluvy. Pod podstatným porušením zmluvných podmienok Dodávateľom je chápané opakované neposkytnutie SLA služby a/alebo Služby rozvoja v stanovenom termíne alebo poskytnutie SLA služby a/alebo Služby rozvoja s vadami a neodstránenie vád v termínoch a spôsobom tak, ako je to uvedené v tejto Zmluve a/alebo v konkrétnej Požiadavke na dodanie Služby rozvoja. Dodávateľ môže odstúpiť od tejto Zmluvy a/alebo od konkrétnej Požiadavky na dodanie Služby rozvoja, ak Banka podstatne poruší túto Zmluvu t.j. ak je v omeškaní s úhradou faktúry a napriek písomnému upozorneniu Dodávateľa neuhradí faktúru do 15 dní od doručenia písomnej výzvy Dodávateľa na uhradenie faktúry nezaplatenej v lehote jej splatnosti.
	3. Odstúpenie od tejto Zmluvy a/alebo od konkrétnej Požiadavky na dodanie Služby rozvoja sa nedotýka právnych vzťahov vzniknutých do okamihu odstúpenia od tejto Zmluvy a/alebo od konkrétnej Požiadavky na dodanie Služby rozvoja.
	4. Zmluvu môže Objednávateľ vypovedať doručením písomnej výpovede Dodávateľovi, a to aj bez udania dôvodu. Výpovedná lehota v takomto prípade je dva mesiace a začína plynúť prvým dňom mesiaca nasledujúcom po doručení výpovede Dodávateľovi. V prípade, že Banka vypovie túto Zmluvu z dôvodu porušenia povinnosti mlčanlivosti (Dodávateľom) ohľadom dôverných informácií, ktoré sú predmetom bankového tajomstva a/alebo ktoré sú predmetom ochrany osobných údajov, je výpovedná lehota tri pracovné dni a začína plynúť prvým dňom nasledujúcom po doručení výpovede Dodávateľovi.
	5. Zmluvné strany sa zaväzujú v prípade vypovedania tejto Zmluvy resp. odstúpenia od tejto Zmluvy alebo od konkrétnej Požiadavky na dodanie Služby rozvoja vysporiadať všetky nároky vyplývajúce zo Zmluvy a/alebo od konkrétnej Požiadavky na dodanie Služby rozvoja do 60 dní od skončenia účinnosti tejto Zmluvy a/alebo od skončenia účinnosti konkrétnej Požiadavky na dodanie Služby rozvoja.
	6. Zánikom platnosti a účinnosti tejto Zmluvy a/alebo od skončenia účinnosti konkrétnej Požiadavky na dodanie Služby rozvoja však nie sú dotknuté práva a povinnosti Zmluvných strán najmä právo na náhradu škody, zmluvné pokuty, úroky z omeškania, povinnosť mlčanlivosti.

|  |  |  |
| --- | --- | --- |
| **Za Objednávateľa**V Bratislave, dňa  |  | **Za Dodávateľa**V Bratislave, dňa  |
| Mgr. Bc. Peter Dávid, MBAPredseda predstavenstvaSlovenská záručná a rozvojová banka, a. s.Ing. Roland ŠtadlerPodpredseda predstavenstvaSlovenská záručná a rozvojová banka, a. s. |  | XXXXXXXXX  |

1. Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-1)
2. Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-2)
3. Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-3)
4. Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-4)